钦定古今图书集成/明伦汇编/闺媛典/第179卷 > 常士昌妻随氏〈张氏高氏附〉
## 钦定古今图书集成/明伦汇编/闺媛典/第179卷 > 常士昌妻随氏〈张氏高氏附〉

按《秀水县志》：“随氏，文登人，县令随海女，适秀水常士
昌。士昌守雷州，没于官，随年二十六，扶榇归葬，纺织
自给，教二子成人。事闻于朝，旌表。士昌曾孙禾、策俱
早亡。禾妻张，策妻高，并苦节，克肖其曾祖妣。张以子
烇贵，赠太孺人，高子亦以科名显。常有女适高霁。”